หุ้นปิดเช้า28มี.ค.ร่วง2.44จุด
ตลาดหุ้นไทยปิดช่วงเช้าวันที่ 28 มี.ค.ที่ระดับ 1,035.29จุด ลดลง 2.44 จุด มูลค่าการซื้อขาย 10,642.89ล้านบาท แนะนักลงทุนเก็งกำไรหุ้นรายตัว&nbsp;
28 มี.ค. 2554

ตลาดหุ้นไทยปิดช่วงเช้าวันที่ 28 มี.ค.ที่ระดับ 1,035.29จุด ลดลง 2.44 จุด มูลค่าการซื้อขาย 10,642.89ล้านบาท แนะนักลงทุนเก็งกำไรหุ้นรายตัว 
ตลาดหุ้นปิดการซื้อขายภาคเช้าวันที่ 28 มี.ค. ที่ระดับ 1,035.29 จุด  ลดลง 2.44 จุด หรือ -0.24% มูลค่าการซื้อขาย 10,642.89 ล้านบาท โดยเปิดตลาดดัชนีเพิ่มขึ้นได้เล็กน้อยแตะ 1,038.98 จุด แต่ไม่นานปรับตัวลดลงต่อเนื่องจนต่ำสุดที่ 1,032.59 จุด ก่อนที่จะมีแรงซื้อเข้ามาหนุนดัชนีค่อยๆขยับขึ้น แต่ยังอยู่ในแดนลบ
บริษัทหลักทรัพย์ฟิลลิป (ประเทศไทย) ระบุว่า ดัชนีหุ้นเคลื่อนไหวผันผวน หลังจากดัชนีปรับตัวเพิ่มขึ้นในสัปดาห์ที่ผ่านมากว่า 3.4% มาอยู่ที่ 1,038 จุด จึงทำให้ช่องว่างที่จะวิ่งไประดับสูงสุดของปีที่ทำไว้ที่ 1,050 จุดเหลือน้อย นักลงทุนต้องระวังแรงขานทำกำไรที่สลับออกมาเป็นระยะมากขึ้น กลยุทธ์การลงทุนระยะสั้นแนะเลือกเก็งกำไรหุ้นรายตัว
แนวโน้มดัชนียังทดสอบแนวต้าน 1,045-1,051 จุดและแนวรับ 1,030-1,025 จุด
"ภาพรวมตลาดหุ้นยังดูดีและวันศุกร์ที่ผ่านซื้อสุทธิไปกว่า 2.8 พันล้านบาท แต่จากสถานการณ์ของตะวันออกกลาง ที่ยังคงมีการชุมนุมประท้วงแลต่อสู้กันใน หลายประเทศ, ยุโรป ที่ฐานะการคลังยังน่าเป็นห่วงภายหลังการถูกปรับลดอันดับความ น่าเชื่อถือของหลายประเทศในยูโรโซน และญี่ปุ่นที่ยังไม่สามารถควบคุมการรั่วไหลของ กัมมันตรังสีได้ ล้วนแล้วแต่เป็นการสะท้อนภาพปัจจัยลบที่ยังปกคลุมตลาดรวมต่อ"
ด้านบล.กิมเอ็ง มองว่าดัชนีจะผ่าน 1,040 จุดได้ เนื่องจากด้วยสภาพคล่องทางการเงินที่ล้นอยู่ในระบบการเงินโลก ขณะที่ตลาดล่วงหน้า NYMEX – Gold Comex เริ่มปรับฐานลง ความเชื่อมั่นของนักลงทุนทั่วโลกเป็นบวก เมื่อ ECB มีแนวความคิดจะจัดการปัญหาในระบบการเงินของไอร์แลนด์อย่างจริงจัง ทำให้ความกังวลในฝั่งยุโรปผ่อนคลายลง ย่อมทำให้บรรยากาศการลงทุนในตลาดหุ้นทั่วโลกวันนี้เป็นบวกต่อเนื่องจากสัปดาห์ก่อน นอกจากนี้ปัจจัยของการทำ Window Dressing ในตลาดหุ้นทั่วโลก รวมถึงตลาดหุ้นไทย พร้อมกับการเริ่มงาน ไทยแลนด์ ด์ฟกัส วันนี้ถึงวันที่ 30 มี.ค. คาดว่าจะเห็นเม็ดเงินทุนต่างชาติไหลเข้าตลาดหุ้นไทยต่อเนื่องเช่นกัน 
สำหรับหุ้น 5 อันดับแรกที่มีมูลค่าการซื้อขายสูงสุด ได้แก่
TRUE ปิดที่ 5.70 บาท  ลดลง 0.40 บาท หรือ -6.56%  มูลค่าการซื้อขาย 1,152 ล้านบาท      CPF ปิดที่ 25.25 บาท เพิ่มขึ้น 0.25 บาท  มูลค่าการซื้อขาย 697 ล้านบาท      TMB ปิดที่ 2.40 บาท เพิ่มขึ้น 0.40 บาท หรือ 1.69%  มูลค่าการซื้อขาย 679 ล้านบาท      JAS ปิดที่ 2.76 บาท ลดลง 0.08 บาท หรือ 2.82% มูลค่าการซื้อขาย 583 ล้านบาท      BANPU ปิดที่ 758 บาท ลดลง 8 บาท หรือ -1.04%  มูลค่าการซื้อขาย  525 ล้านบาท